/* KOM/2011/0943 lopullinen - 2010/0326 (COD) */ KOMISSION TIEDONANTOEUROOPAN PARLAMENTILLEEuroopan unionin toiminnasta tehdyn sopimuksen 294 artiklan 6 kohdan mukaisesti neuvoston vahvistamasta kannasta, joka koskee komission Euroopan parlamentille Euroopan unionin toiminnasta tehdyn sopimuksen 294 artiklan 6 kohdan mukaisesti antaman, neuvoston ensimmäisessä käsittelyssä vahvistamaa kantaa Euroopan parlamentin ja neuvoston direktiivin hyväksymiseksi direktiivin 2000/75/EY muuttamisesta bluetongue-tautia vastaan rokottamisen osalta koskevan tiedonannon hyväksymistä





2010/0326 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston vahvistamasta kannasta, joka koskee komission Euroopan parlamentille Euroopan unionin toiminnasta tehdyn sopimuksen 294 artiklan 6 kohdan mukaisesti antaman, neuvoston ensimmäisessä käsittelyssä vahvistamaa kantaa Euroopan parlamentin ja neuvoston direktiivin hyväksymiseksi direktiivin 2000/75/EY muuttamisesta bluetongue-tautia vastaan rokottamisen osalta koskevan tiedonannon hyväksymistä 1. TAUSTA Päivä, jona ehdotus on toimitettu Euroopan parlamentille ja neuvostolle: (KOM(2010 (666)/EY lopullinen – / COD): 2010/0326 | 15. marraskuuta 2010 | Päivä, jona Euroopan talous- ja sosiaalikomitea on antanut lausuntonsa: | 15. maaliskuuta 2011 | Päivä, jona Euroopan parlamentti on vahvistanut ensimmäisen käsittelyn kantansa: | 7. huhtikuuta 2011 | Päivä, jona neuvoston kanta on vahvistettu: | 15. joulukuuta 2011 | Komissio toimitti 15. marraskuuta 2010 lainsäätäjälle ehdotuksen neuvoston direktiiviksi, joka koskee direktiivin 2000/75/EY[1] muuttamista bluetongue-tautia vastaan rokottamisen osalta (KOM(2010) 666); bluetongue-tauti on märehtijöiden (nautaeläinten, lampaiden ja vuohien) tauti, joka on viimeisen kymmenen vuoden aikana aiheuttanut huomattavia taloudellisia tappioita EU:ssa. Komission ehdotuksen oikeusperustana on yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annettu neuvoston direktiivi 92/119/ETY[2] ja erityisesti sen 15 artiklan toinen luetelmakohta. Neuvoston käsittelyssä yksikään jäsenvaltio ei vastustanut ehdotustekstiä, kun se 13. tammikuuta 2011 pidetyssä eläinlääkintäpäälliköiden kokouksessa sekä maatalousneuvosten/asiantuntijoiden kokouksessa esitettiin teknistä käsittelyä varten. COREPER tunnusti yksimielisesti asian kiireellisyyden ja hyväksyi jäsenvaltioiden kannan 26. tammikuuta ilman keskustelua. COREPERin puheenjohtaja toimitti komission ehdotuksen Euroopan parlamentille kirjeitse 26. tammikuuta 2011. Sen liitteenä muut lainsäätäjät toimittivat tavallista lainsäätämisjärjestystä noudattaen ehdotuksen kyseisen komission ehdotuksen oikeusperustan muuttamiseksi Euroopan unionin toiminnasta tehdyn sopimuksen 43 artiklan 2 kohdaksi. COREPER pyysi Euroopan parlamenttia käsittelemään asian kiireellisenä, jotta komission ehdotuksen määräaikoja voitaisiin noudattaa. Euroopan parlamentti antoi lausuntonsa ensimmäisessä käsittelyssä 7. huhtikuuta 2011. Komissio ei muuttanut ehdotustaan Euroopan parlamentin ensimmäisen käsittelyn perusteella. Neuvosto on jo osoittanut tukevansa Euroopan komission ehdottamia toimenpiteitä ja on valmis tukemaan myös Euroopan parlamentin hyväksymiä pieniä tarkistuksia. Vastaavuustaulukoita koskeva horisontaalinen kysymys on nyt toimielinten välisen sopimuksen aiheena; kyseinen sopimus vahvistettiin kilpailukykyneuvostossa 29. syyskuuta 2011 ja Euroopan parlamentin puheenjohtajakokouksessa 20. lokakuuta 2011. Neuvosto on vahvistanut kantansa ensimmäisessä käsittelyssä 15. joulukuuta 2011 mahdollista nopeaa toista käsittelyä varten. Talous- ja sosiaalikomitea antoi lausuntonsa 15. maaliskuuta 2011 (NAT/512). Esittelijänä on Ludvík Jírovec. 2. KOMISSION EHDOTUKSEN TAVOITE Komission ehdotuksen tavoitteena on joustavoittaa bluetongue-tautia koskevia rokotuksia niin, että eläimiä voitaisiin rokottaa myös muilla alueilla kuin niillä, joilla on asetettu eläinten liikkumisrajoituksia. Komission ehdotuksella muutetaan neuvoston direktiiviä 2000/75/EY. Sen 5 artiklaa muutetaan niin, että toimivaltainen viranomainen voi sallia rokotuksen bluetongue-tautia vastaan erityisen riskinarvioinnin perusteella. Direktiivin 2000/75/EY 8 artiklan 2 kohdan b alakohdan tarkistuksessa säädetään, että valvontavyöhykkeellä ei saa rokottaa ”elävillä heikennetyillä rokotteilla”. Lisäksi ehdotuksessa säädetään 10 artiklan 2 kohdan tarkistamisesta siten, että valvontavyöhykkeellä oleva kaikkia rokotteita koskeva nykyinen rokotuskielto rajoitetaan koskemaan ainoastaan rokotuksia ”elävillä heikennetyillä rokotteilla” , ja näin ollen rokottaminen ”inaktivoiduilla rokotteilla”, jotka ovat turvallisempia, on sallittua. Komission ehdotuksessa säädetään myös, että kun jäsenvaltiot antavat edellä tarkoitetut säännökset, niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko. 3 . HUOMAUTUKSET NEUVOSTON KANNASTA Neuvoston kantana on, että oikeusperustana olisi käytettävä Euroopan unionin toiminnasta tehdyn sopimuksen 43 artiklan 2 kohtaa, eikä komission ehdottamaa kohtaa, koska Lissabonin sopimuksessa otettiin käyttöön tavallinen lainsäädäntömenettely 43 artiklaan perustuville ehdotuksille. Komissio ei vastusta tätä oikeusperustan muutosta. Koska neuvosto hyväksyy komission ehdotuksen mukaisesti mahdollisuuden rokottaa bluetongue-tautia vastaan myös muilla kuin niillä alueilla, joille eläinten liikkumisrajoituksia on asetettu, komissio tukee neuvoston kantaa. Koska vastaavuustaulukoista käytävä toimielinten välinen keskustelu on viivästyttänyt direktiivin hyväksymistä, neuvosto aikoo siirtää myöhemmäksi tämän direktiivin noudattamisen edellyttämien lakien, asetusten ja hallinnollisten määräysten antamista ja julkaisemista sekä niiden soveltamista koskevia ehdotettuja määräaikoja. Komissio hyväksyy määräaikojen siirtämisen, sillä se sopii yhteen seuraavan rokotuskauden kanssa. Mitä tulee pyyntöön laatia vastaavuustaulukko kyseistä ehdotusta varten, neuvosto vastustaa sitä. Koska nykyiseen direktiiviin, joka on saatettu osaksi kansallista lainsäädäntöä jo kymmenen vuotta sitten, on ehdotettu vain vähän tarkistuksia ja koska niiden saattaminen osaksi kansallista lainsäädäntöä on sen vuoksi helppo tarkastaa, komissio voi hyväksyä sen, ettei vastaavuustaulukkoja koskevaa säännöstä lisätä tähän direktiiviin. Euroopan parlamentti on ehdottanut ehdotukseen tarkistuksia, jotka koskevat erityisesti oikeusperustan muuttamista 43 artiklan 2 kohdaksi ja uusien täytäntöönpanoa koskevien määräaikojen vahvistamista sen varmistamiseksi, että direktiivi pannaan täytäntöön rokotuskauteen nähden hyvissä ajoin. Nämä tarkistukset eivät olleet kiistanalaisia. Vastaavuustaulukoita koskevat toimielinten väliset keskustelut estivät kuitenkin ehdotuksen etenemisen. 4. PÄÄTELMÄT Komissio on tyytyväinen neuvoston ensimmäisessä käsittelyssä vahvistamaan kantaan, joka mahdollistaa nopean sopimukseen pääsyn toisessa käsittelyssä. [1] Neuvoston direktiivi 2000/75/EY, annettu 20 päivänä marraskuuta 2000, lampaan bluetongue-taudin torjunta- ja hävittämistoimenpiteitä koskevista erityissäännöksistä (EYVL L 327, 22.12.2000, s. 74). [2] EYVL L 62, 15.3.1993, s. 69.